AQSh prezidentini bir joydan ikkinchi joyga olib borish qanchaga tushishi hisoblab chiqildi

Amerikaning Wendover Productions nashri AQSh prezidentining qanday transport vositalaridan foydalanishi, uni bir joydan ikkinchi joyga olib borish qanchaga tushishi haqida rolik tayyorladi, deb yozadi Motor. Hisob-kitoblarga ko‘ra, davlat rahbarini transportda tashishga daqiqasiga 2614 dollar sarflanadi.

Bundan tashqari, mualliflar ba’zi harakatlanish yo‘nalishlarini aniqlagan, ular vertolyotda aerodromgacha borib, samolyotda zarur nuqtaga parvoz qilishni, yana vertolyotda uchishni va yo‘lning yakuniy qismini hamrohlik qilib boriladigan avtomobilda bosib o‘tishni ko‘zda tutadi.
Nashr ma’lumotlariga ko‘ra, prezident samolyotida bir soatlik parvoz 206 337 dollar, Sikorsky UH-60 Blackhawk vertolyotidagi parvoz esa 2199 dollar turadi.